open-index/open-wikipedia-markdown huggingface dataset:
Belle (filme de 2021)

***Belle*** (en ; *Ryū to Sobakasu no Hime*) é un filme xaponés de 2021 escrito e dirixido por Mamoru Hosoda e producido por Studio Chizu. A historia inspirouse no conto de fadas francés de 1756 *A Bela e a Besta* de Jeanne-Marie Leprince de Beaumont así como no filme de 1991 *Beauty and the Beast*.

*Belle* estreouse o 15 de xullo de 2021 Festival Internacional de Cinema de Cannes, onde tivo unha boa acollida pola crítica cunha grande ovación que durou catorce minutos. Ademais, o filme foi dobrado en varias linguas estranxeiras (inglés, chinés, noruegués, portugués, castelán, italiano, francés, grego, alemán e polaco). Estreouse nos cinemas do Xapón o 16 de xullo de 2021. GKIDS concedeu a licenza do filme en América do Norte, sendo a data de estrea a nivel nacional o 14 de xaneiro de 2022, e preestreas en cinemas IMAX seleccionados o 12 de xaneiro, mentres que  Anime Limited estreou o filme no Reino Unido o 4 de febreiro de 2022.

Estreouse en galego en liña o 2 de xaneiro de 2026 na plataforma do Xabarín Club.

## Personaxes 
## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Vera Kurtić

**Vera Kurtić** () é unha escritora e activista feminista romaní serbia. É a autora de *Džuvljarke – lezbijska egzistencija Romkinja*, o primeiro libro que fala da sexualidade non heteronormativa das mulleres romanís.

## Traxectoria 
Kurtić é da cidade de Niš. Estudou socioloxía e ciencias da comunicación na Universidade de Niš. O seu activismo está dirixido á comunidade romaní, os dereitos LGBTIQ, das mulleres e dos animais.

É membro de Ženskiprostor, unha organización serbia a prol dos dereitos das mulleres fundada en Niš en 1998, e foi a súa Coordinadora Executiva até 2019. Fundou a Rede Serbia das Mulleres Romanís e promoveu unha organización máis informal de mulleres romanís LGBT. Até 2020 traballou no Consello de Europa como parte do programa ROMACTED. É autora do libro *Džuvljarke – lezbijska egzistencija Romkinja* (2013), o cal fala da discriminación que sofren as lesbianas romanís. É o primeiro libro sobre a sexualidade non heteronormativa das mulleres romanís.

## Notas 
## Ligazóns externas 
* *Džuvljarke – lezbijska egzistencija Romkinja* en formato PDF (en inglés)
Puma (homónimos)

**Puma** pode referirse a:

* **Puma**, xénero taxonómico de felinos, con dúas especies e diversas subespecies;
* **Puma**, nome común do *puma concolor*, mamífero carnívoro da familia dos félidos, subfamilia dos felinos, orixinario de América;
* **PUMA**, empresa alemá de calzado e roupa deportiva, que ten como logo a silueta dun puma.
The Clientele

**The Clientele** é unha banda inglesa de indie pop baseada en Londres e formada no ano 1991. No presente o grupo está composto polo vocalista principal e guitarrista Alasdair MacLean, o batería Mark Keen e o baixista James Hornsey. Desde o seu nacemento The Clientele publicou oito álbums de estudio e cinco EPs.

A banda realizou moitas xiras polos Estados Unidos, onde experimentou máis éxito que no Reino Unido. The Clientele ten no presente un contrato con Merge Records, un selo independente baseado en Carolina do Norte propiedade de membros de Superchunk.

## Discografía 
### Álbums 
### EPs 
## Notas 
## Véxase tamén 
### Ligazóns externas 
* Páxina da banda
AC-305

A **AC-305** (na provincia da Coruña), é unha estrada da Rede Primaria Complementaria da Xunta de Galicia que une as localidades de Padrón e Ribeira; atravesa os concellos de Padrón, Dodro, Rianxo, Boiro, A Pobra do Caramiñal e Ribeira. Ten unha lonxitude de 39,71 quilómetros e iníciase nun cruzamento coa AG-11 en Padrón e finaliza en Ribeira.

## Percorrido 
A estrada inicia o seu percorrido en Dodro, proseguindo por Rianxo, Boiro, A Pobra do Caramiñal e finalmente Ribeira. Atravesa Taragoña e os núcleos urbanos de Boiro, Escarabote, A Pobra do Caramiñal, Palmeira e Ribeira.

## Galería de imaxes 

Ficheiro:Bexo, San Xoan de Laino, Dodro.jpg|Bexo (Dodro)
File:Río Beluso GDFL.jpg|A Ponte Beluso (Boiro)
Ficheiro:Boiro.jpg|Travesía urbana de Boiro
Ficheiro:Concello Boiro dende estrada (5).jpg|Casa do concello de Boiro (Boiro)
Ficheiro:Barraña 0507 GFDL018.jpg|Escarabote (Boiro)
Ficheiro:A Pobra.jpg|A Pobra do Caramiñal
Ficheiro:Casa concello A Pobra.jpg|Casa do concello da Pobra do Caramiñal
Ficheiro:2017. Porto de Palmeira. Ribeira. Galiza-2.jpg|Palmeira (Ribeira)
Ficheiro:Ribeira, Ribeira, España.png|Ribeira

## Notas
La Buena Senda

***La Buena Senda*** foi un periódico editado en Santiago de Compostela en 1923.

## Historia e características 
Apareceu en xullo de 1923. Periódico naturista dirixido por R. C. Rey, animado por un grupo de naturistas recien chegados da emigración en Uruguai. O último número coñecido foi o 4, aparecido en novembro de 1923.

## Notas 
## Véxase tamén 
### Bibliografía 
* 
*
### Outros artigos 
* *Vida Naturista*
* Lista de publicacións impresas da provincia da Coruña
Elías López

***Elías López Delgado** (1894-1940), guerrilleiro antifranquista galego.
***Elías López Armesto** (1911-1949), guerrilleiro antifranquista galego.
Terra Mariana

**Terra Mariana**, tamén coñecida como a Conferedación de Livonia, foi unha entidade política e cultural que existiu desde o ano 1207 ata o 1561 en territorio das actuais Estonia e Letonia. A denominación Terra Mariana, en latín significando Terra de María, era unha referencia á Virxe María, santa patroa da Orde Livonia, a forza principal detrás da fundación da confederación.

## Historia
A Orde Livonia foi unha orde católico-militar fundada no século XII para conquistar e cristianizar as tribos bálticas pagás. A coñecida como Cruzada de Livonia protagonizada maioritariamente por alemáns do Sacro Imperio Romano Xermánico e daneses acabou coa conquista do territorio. Estas terras na costa oriental do mar Báltico foron os últimos confíns de Europa en ser cristianizados. Trala conquista e apoiados pola Orde Teutónica establecen a confederación da Terra Mariana o 2 de febreiro de 1207​ como principado do Sacro Imperio Romano Xermánico para perder tal status no 1215, cando o papa Inocencio III a designa territorio baixo vasalaxe da Santa Sede. A terra foi dividida en seis principados feudais deseñados polo legado apostólico Guillerme de Módena: arcebispado de Riga e Pierīga, bispado de Curlandia, bispado de Dorpat, bispado de Ösel-Wiek, as terras gobernadas polos Irmáns Livonios da Espada e o dominio directo do rei de Dinamarca o ducado de Estonia.​

A capital da Terra Mariana era a cidade de Riga.

A confederación medrou como un nexo comercial europeo e participou asiduamente na política alemá, danesa, sueca e rusa. 

Culturalmente as ordes critiáns impuxeron os seus costumes e tradicións aos locais.

Segundo Henrique de Livonia, o bispo Alberte de Riga enfatizou ao papa Inocencio III a importancia das cruzadas na Terra Mariana e a súa asociación a María, nai de Xesús en correspondencia enviada para o Concilio de Letrán IV en 1215.

En 1561, durante a Guerra de Livonia, a Terra Mariana deixou de existir. As rexións septentrionais cedéronse ao Imperio Sueco como o Ducado de Estonia, os seus territorios meridionais integráronse no Gran Ducado de Lituania, o Ducado de Curlandia e o  Ducado de Livonia. A illa de Saaremaa integrouse no Reino de Dinamarca.

## Notas
Vinxeira Pequena, Celas, Culleredo

**Vinxeira Pequena** é un lugar da parroquia de Celas, no concello de Culleredo, (provincia da Coruña). Do outro lado do río dos Pregos sitúase Vinxeira Grande.

Segundo o Instituto Galego de Estatística, en 2024 tiña 147 habitantes (75 homes e 72 mulleres).

## Notas 
## Lugares e parroquias 
### Lugares de Celas 
### Parroquias de Culleredo 
## Véxase tamén 
### Outros artigos 
* Lugares de Culleredo
Wimbledon (filme)

***Wimbledon*** é un filme de 2004 dirixido por Richard Loncraine. Está protagonizado por Paul Bettany no papel dunha estrela do tenis en decadencia, e por Kirsten Dunst como unha moza que se converteu nunha grande estrela do deporte. Sam Neill e Jon Favreau compoñen o resto do elenco.

## Sinopse 
Peter é un tenista inglés que ocupa o posto de 119 na clasificación do mundo. Preséntase ao torneo de Wimbledon con escasas expectativas de gañar, mais alí coñece á tenista estadounidense Lizzie e namórase de ela. Peter supérase a si mesmo na pista e consegue ter unha boa racha que o catapulta dunha rolda á seguinte, poñéndolle ao seu alcance o vello soño de gañar o título na categoría masculina.

## Personaxes 
* Paul Bettany como Peter Colt
* Kirsten Dunst como Lizzie Bradbury
* Sam Neill como Dennis Bradbury
* James McAvoy como Carl Colt
* Bernard Hill como Edward Colt
* Eleanor Bron como Augusta Colt
* Celia Imrie como Mrs Kenwood
* Nikolaj Coster-Waldau como Dieter Prohl
* Austin Nichols como Jake Hammond
* Jon Favreau como Ron Roth
* Jonathan Timmins como o recolle pelotas
* Robert Lindsay como Ian Frazier
* Martin Wimbush como Court Official
*Cecilia Dazzi como Billi Clementi

## Notas
Estilo Biedermeier

[miniatura|250x250px|[Johann Stephan Decker - Kaiser Franz II]]
O **estilo Biedermeier** foi un estilo artístico e de artes decorativas que se desenvolveu na Europa central, principalmente no Imperio Austríaco, entre as Guerras napoleónicas en 1815 e o inicio das Revolucións de 1848. Inicialmente designaba un estilo de mobiliario e artes decorativas para despois abarcar tamén producións pictóricas e literarias do mesmo período, caracterizadas por ter trazos románticos como o sentimentalismo, o intimismo e por unha bondadosa sátira do mundo da pequena burguesía.

## Mobiliario 
Os mobles Biedermeier deben a súa sinxeleza ás liñas xorxinas do século XIX cuxos deseños ían chegando a través de publicacións ao Imperio Austríaco, mais tamén son influenciados polo neoclasicismo e romanticismo do estilo Imperio de Napoleón I.

En Viena creáronse deseños únicos. Os mobles feitos ao comezo do estilo (1815–1830) foron a inspiración máis neoclásica. Tamén permitiu formas máis fantásticas das que carecía a segunda metade do período (1830–1848), sendo influenciado polas moitas publicacións ao estilo de Gran Bretaña. Os mobles Biedermeier foron o primeiro estilo do mundo que se orixinou da crecente clase media. Precedeu a Vitoriana e influíu principalmente nos países de fala alemá.

Os mobles Biedermeier eran admirados pola calidade artesanal e o confort, cunha tapicería que fai un uso extensivo de resortes helicoidais. Utilizaron materiais dispoñibles localmente, como madeiras de cerdeira, freixo e carballo, en lugar de madeiras importadas como a caoba.

Os mobles e o estilo de vida Biedermeier foron un foco nas exposicións do museo de artes aplicadas de Viena en 1896. Os moitos visitantes desta exposición víronse tan influenciados por este estilo fantástico e a súa elegancia que rexurdiu e fíxose popular entre os ebanistas europeos. Este período de renacemento durou ata a *Art déco*.
Ficheiro:Biedermeier globe-shaped work table, Vienna, c. 1815-1820, maple veneer, bird's eye maple, fruitwoods, gilded and ebonized wood, mirror, brass - Montreal Museum of Fine Arts - Montreal, Canada - DSC09359.jpg|ligazón=|Mesa en forma de esfera (1815–1820)
Ficheiro:Nieznany - Podnóżek (SZMb 2231).jpg|ligazón=|Repousapés (1820–1840)
Ficheiro:Nieznany - Konsola (SZMb 25).jpg|ligazón=|Mesa consola (1825–1830)
Ficheiro:Nieznany - Stolik do gry w szachy (SZMb 2087).jpg|ligazón=|Mesa de xadrez (1825–1835)

## Notas
High Life (filme de 2018)

***High Life*** é un filme de 2018 dirixido por Claire Denis, no seu debut como directora dun filme en lingua inglesa. O guión foi escrito por Denis e o seu colaborador habitual Jean-Pol Fargeau. Está protagonizado por Robert Pattinson e Juliette Binoche, e céntrase nun grupo de criminais enviados nunha misión espacial cara a un buraco negro mentres participan en experimentos científicos.

O físico e experto en buracos negros Aurélien Barrau foi contratado como experto científico e o artista Olafur Eliasson deseñou a nave espacial do filme. *High Life* estreouse o 9 de setembro de 2018 no Festival Internacional de Cinema de Toronto.

## Personaxes 
* Robert Pattinson como Monte
** Mikołaj Gruss como Monte de rapaz
* Juliette Binoche como Dibs
* André Benjamin como Tcherny
* Mia Goth como Boyse
* Agata Buzek como Nansen
* Lars Eidinger como Chandra
* Claire Tran como Mink
* Ewan Mitchell como Ettore
* Gloria Obianyo como Elektra
* Victor Banerjee como profesor indio
* Jessie Ross como Willow
** Scarlette Lindsey como Willow de bebé
** Joni Brauer e Johann Bartlitz como Willow acabada de nacer

## Notas
Starship Troopers (filme)

***Starship Troopers*** é un filme estadounidense de 1997 dirixido por Paul Verhoeven e escrito por Edward Neumeier. Baséase na novela homónima de 1959 de Robert A. Heinlein. A historia está ambientada no século XXIII e céntrase no adolescente Johnny Rico e os seus amigos que se unen ao exército da Federación Cidadá Unida, un goberno mundial da Terra que inicia unha guerra interestelar contra unha especie alieníxena de arácnidos. Está protagoonizado por Casper Van Dien, Dina Meyer, Denise Richards, Jake Busey, Neil Patrick Harris, Patrick Muldoon e Michael Ironside.

Logo da súa estrea, *Starship Troopers* foi reconsiderada na súa crítica, e é considerado un filme de culto e unha sátira preditiva do fascismo e do goberno autoritario que medrou en relevancia. O filme axudou a crear unha franquía cinematográfica con catro secuelas, *Starship Troopers 2: Hero of the Federation* (2004), *Starship Troopers 3: Marauder* (2008), *Starship Troopers: Invasion* (2012), and *Starship Troopers: Traitor of Mars* (2017), así como unha serie de televisión animada *Roughnecks: Starship Troopers Chronicles* (1999), videoxogos, banda deseñada e produtor de mercadotecnia.

## Personaxes 
* Casper Van Dien como Johnny Rico
* Dina Meyer como Dizzy Flores
* Denise Richards como Carmen Ibanez
* Jake Busey como Ace Levy
* Neil Patrick Harris como Carl Jenkins
* Clancy Brown como Sarxento Zim
* Seth Gilliam como Sugar Watkins
* Patrick Muldoon como Zander Barcalow
* Michael Ironside como Jean Rasczak

## Véxase tamén 
### Bibliografía 
*
Marc Casadó

**Marc Casadó Torras**, nado en Sant Pere de Vilamajor o 14 de setembro de 2003, é un futbolista español que xoga como centrocampista defensivo no Barcelona Atlètic, da Primeira División RFEF, club do que é o capitán.

## Traxectoria 
Comezou a xogar ao fútbol no CF Vilamajor da súa vila natal, pasando logo polo PB Sant Celoni, o Granollers e o Damm, antes de ingresar aos 13 anos na canteira do Barcelona. Na tempada 2020/21 capitaneou o primeiro equipo na conquista da División de Honra e da Copa de Campións. 

No verán de 2022 foi subido ao Barcelona Atlètic, co que debutou na Primeira División RFEF o 27 de agosto, nunha vitoria por 3-2 contra o Castellón no Johan Cruyff. Axiña se asentou na titularidade do filial e só dous meses despois de debutar con este, fíxoo tamén co primeiro equipo na Liga de Campións, no último partido da fase de grupos diante do FC Viktoria Plzeň no Doosan Arena de Plzeň. Entrou ao campo na segunda parte, substituíndo ao marfilés Kessié.

### Selección española 
Foi internacional coas seleccións sub-16 e sub-17 de España entre 2019 e 2020.

## Notas 
## Véxase tamén 
### Ligazóns externas 
* Datos do xogador en LaPreferente .
Parque nacional Enrique Olaya Herrera

O **Parque nacional Enrique Olaya Herrera** atópase situado nos cerros Orientais de Bogotá, no nordeste da localidade de Santa Fe. Atópase na Carreira Sétima no costado meridional da Universidade Javeriana e da facultade de Enxeñaría da Universidade Distrital Francisco José de Caldas. Foi declarado Monumento Nacional de Colombia polo decreto 1756 do 26 de setembro de 1996.

## Historia 
miniatura|Detalle da alameda.
Foi o terceiro parque construído na cidade, logo do parque do Centenario (1883) e o parque da Independencia (1910). A súa construción puxo produciu unha serie de circunstancias que xeraron tensión na cidade dos anos trinta: a decisión do estado de incidir de maneira directa na planeación urbana por medio de grandes obras como parques e avenidas; a aspiración dos poboadores pobres dos cerros orientais de ser recoñecidos como propietarios lexítimos dos seus predios ou de ser acollidos en novas barriadas modernas; o interese dos grandes propietarios de predios e das empresas construtoras de impedir que calquera iniciativa pública puidese afectar futuros desenvolvementos inmobiliarios de alto custo nesta parte da cidade. Finalmente o estado coa construción do parque puido auspiciar un novo modelo de desenvolvemento urbano cara ao oeste e noroeste da cidade; as barriadas pobres foron contidas, arrasadas ou desprazadas cara ao sur da cidade; os grandes propietarios recibiron ganancias importantes polos seus predios, mentres as empresas construtoras puideron desenvolver unha serie de barrios de alto custo para unhas burguesías medianas e pequenas en ascenso. A inauguración do parque realizouse o 6 de agosto de 1934. O presidente Enrique Olaya Herrera asistiu á súa inauguración e foi un dos seus promotores máis importantes, de alí que o seu nome completo inclúa a mención do presidente. A súa herdanza e tradición é moi rica e forma parte hoxe da imaxe da cidade. Pódese considerar hoxe en día o parque máis tradicional de Bogotá.

O parque tivo no sector leste da carreira quinta un parque de atraccións mecánicas e un pequeno zoolóxico, os cales estiveron en servizo durante as décadas de 1960 e 1970, mais posteriormente o distrito optou por trasladalos.

En 1995 emprendeuse unha restauración do parque. Nela recuperáronse os monumentos, fontes e canchas deportivas e instaláronse dous relevos de Colombia. En 2000 recuperouse a alameda sobre a Carreira Sétima e inaugurouse o monumento de Enrique Grau neste mesmo sector.

Dende setembro de 2021 até maio de 2022 o parque foi utilizado como campamento por parte da comunidade indíxena emberá tras o anuncio da finalización das axudas financeiras por parte do Distrito e o Goberno Nacional.

## Notas 
## Véxase tamén 
### Ligazóns externas 
*Páxina turística de Bogotá 
*Páxina oficial do parque nacional
Sete Eruditos de Jian'an

Os '''Sete Eruditos de Jian'an'* (chinés tradicional e simplificado: 建安七子; *pinyin*: *Jiàn'ān Qīzǐ*; Wade-Giles: *Chien4-an1 Ch'i1-tzu3'') foron un grupo de intelectuais chineses da dinastía Han do Leste. O nome foi cuñado por Cao Pi. Jian'an foi a era do reinado do emperador Xian, entre o 196 e o 220. Coñecido polo seu carácter turbulento, o período popularizouse na cultura do leste asiático.

## Traxectoria 
Os Sete Eruditos de Jian'an foron Wang Can 王粲, Chen Lin 陳琳, Ruan Yu 阮瑀, Liu Zhen 劉楨, Xu Gan 徐幹, Ying Chang 應瑒 e Kong Rong 孔融. Ruan Yu foi o pai de Ruan Ji 阮籍, un dos Sete Sabios da Fraga de Bambú.

## Notas
Áurea Domínguez Sisto

**Áurea Domínguez Sisto**, nada en 1967, é unha política galega de Alternativa dos Veciños que foi a primeira muller alcaldesa de Fisterra. 

## Traxectoria 
Licenciada en Dereito, ten unha xestoria administrativa na parroquia de Sardiñeiro, en Fisterra. Nas eleccións municipais de 2023 encabezou a Alternativa dos Veciños en Fisterra, logrando 3 concelleiros e sendo elixida alcaldesa grazas ao apoio do PSdeG-PSOE e o BNG. En xuño de 2024 expulsou do goberno ao edil de Alternativa Francisco Martínez Traba logo de que tumbase os orzamentos co Partido Popular. En agosto de 2025 perdeu a alcaldía logo de que Martínez Traba apoiase unha moción de censura que fixo alcalde ao cabeza de lista do PP Luis Ínsua Lago.

## Notas 
## Véxase tamén 
### Outros artigos 
* Eleccións municipais en Fisterra
Pau Víctor

**Pau Víctor Delgado**, nado en Sant Cugat del Vallès o 26 de novembro de 2001, é un futbolista español que xoga principalmente como dianteiro no Barcelona Atlètic, da Primeira División RFEF, cedido polo Girona. 

## Traxectoria 
Formouse como futbolista na canteira do Sabadell, antes de ingresar en 2018 na do Girona. O 20 de xullo de 2020, sen ter xogado nunca co filial, debutou co primeiro equipo na Segunda División, substituíndo a Jairo Izquierdo na segunda metade dunha derrota por 2-0 ante o Alcorcón no estadio Santo Domingo. Na tempada 2020/21 pasou ao Girona B, da Terceira División, co que disputou 16 partidos, marcando 6 goles. Durante esa mesma tempada participou en 10 partidos do primeiro equipo.

Para a campaña 2022/23 regresou cedido ao Sabadell, da Primeira División RFEF, onde foi titular na maioría de partidos, aportando sete goles e seis asistencias. Na seguinte tempada saíu cedido de novo, desta vez ao Barcelona Atlètic. 

## Notas 
## Véxase tamén 
### Ligazóns externas 
* Datos do xogador en LaPreferente .
Closer (filme)

***Closer*** é un filme estadounidense de 2004 dirixido e producido por Mike Nichols e escrito por Patrick Marber, baseado na obra de teatro de 1997. Está protagonizado por Julia Roberts, Jude Law, Natalie Portman e Clive Owen. O filme, ao igual ca a obra na que está baseado, foi vista por algúns como unha versión moderna e tráxica da ópera de 1790 de Wolfgang Amadeus Mozart *Così fan tutte*, con referencias á ópera tanto na trama como na banda sonora. Owen protagonizou a obra de teatro como Dan, o papel interpretado por Law no filme.

*Closer* recibiu críticas positivas e recadou 115 millóns de dólares. Foi recoñecido cunha serie de premios e nomeamentos, incluíndo nomeamenos aos Óscar e os Globos de Ouro para Portman e Owen polas súas actuacións.

## Personaxes 
* Julia Roberts como Anna Cameron
* Jude Law como Daniel "Dan" Woolf
* Natalie Portman como Alice Ayres / Jane Jones
* Clive Owen como Larry Gray
* Nick Hobbs como condutor de taxi
* Colin Stinton como oficial de aduanas

## Notas
Tecmesa

Na Mitoloxía grega **Tecmesa** foi unha princesa da Tróade, filla do rei frixio Teleutante (ou Teleutas ou Teutras). Os frixios foron aliados de Príamo durante a guerra de Troia e, de feito, Príamo estaba casado (en segundas nupcias) con Hécuba, filla do rei frixio Dimante.
miniatura|Tecmesa e o seu fillo Eurísaces, ante Áiax (Asmus Jakob Carstens, 1791)
Nas primeiras fases da Guerra de Troia os aqueos realizaron diversas expedicións de rapina nas terras  próximas a Troia apoderándose de riquezas, cabalos e prisioneiros, que convertían en escravos. Tecmesa foi unha das prisioneiras capturadas nestas operacións, concretamente por Áiax o Grande, que a retivo consigo como concubina. 

Áiax e Tecmesa tiveron un fillo, Eurísaces.

Cando Aquiles morre, as súas armas, fabricadas polo deus Hefesto, son obxecto de discusión entre Áiax e Odiseo, e finalmente son entregadas a este último. Áiax montou en cólera e Ateneaaproveitou o momento para volvelo tolo. O que fixo nese estado avergonzouno tanto, unha vez recuperado o sentido, que preferiu suicidarse antes de comparecer ante os seus compañeiros.

Nas tradicións recollidas polos diferentes mitógrafos, o personaxe de Tecmesa ten moi pouca relevancia e apenas a mencionan. Polo contrario, xoga un importante papel na traxedia *Áiax* do dramaturgo Sófocles. Nesta obra evidénciase unha relación sentimental entre amo e escrava  que intenta por tódolos medios evitar o suicidio do heroe, infrutuosamente, e, cando este se produce, evita que os gregos ultraxen o cadáver como pretendían, por tratarse dun suicida. Foi ela quen cubriu o corpo coa súa túnica e protexeuno ata que chegou Teucro, o medio irmán de Áiax, e esixiu a Agamenón uns ritos funerarios dignos. O motivo de Tecmesa cubrindo o cadáver de Áiax queda reflectido nunha copa ática de figuras vermellas do pintor de Brigos (490-480 a. C.), que se expón no Museo Getty dos Ánxeles.

Pero a verdade é que na *Ilíada* non se cita a súa presenza en ningún momento. O feito de que só sexa citada por Sófocles (e autores posteriores) fai pensar que non sexa máis que un personaxe inventado por Sófocles para achegar dramatismo á súa traxedia, con características tomadas de Briseida (concubina de Aquiles) ou de Andrómaca (esposa de Heitor).

Pasado o momento da morte de Áiax, ningunha fonte recolle que puido pasar posteriormente con ela.

## Notas 
## Véxase tamén 
### Bibliografía 
* Esteban Santos, Alicia: "De princesas a esclavas en Troya (Heroínas de la mitología griega III)", en *Cuadernos de Filología Clásica* nº 17 (2007), 45-75.
*  
*
Godzilla: King of the Monsters

***Godzilla: King of the Monsters*** (estreado co título ***Godzilla II: King of the Monsters*** nalgúns mercados) é un filme de 2019 dirixido e coescrito por Michael Dougherty. Foi producido por Legendary Pictures e distribuído por Warner Bros. Pictures. É a secuela de *Godzilla* (2014) e o terceiro filme da franquía MonsterVerse. É o 35º filme da franquía *Godzilla*, e o terceiro filme de *Godzilla* producido completamente por un estudio de Hollywood. Está protagonizado por Kyle Chandler, Vera Farmiga, Millie Bobby Brown, Bradley Whitford, Sally Hawkins, Charles Dance, Thomas Middleditch, Aisha Hinds, O'Shea Jackson Jr., David Strathairn, Ken Watanabe e Zhang Ziyi. No filme, uns ecoterroristas liberan a King Ghidorah, que esperta outros monstros coñecidos como "Titáns" en todo o mundo, obrigando a Godzilla e Mothra a saír á superficie e enfrontarse a Ghidorah e Rodan nunha batalla decisiva.

## Personaxes 
*Kyle Chandler como Dr. Mark Russell
*Vera Farmiga como Dr. Emma Russell
*Millie Bobby Brown como Madison Russell
**Alexandra Rachael Rabe como Madison Russell de nena
*Bradley Whitford como Dr. Rick Stanton
*Sally Hawkins como Dr. Vivienne Graham
*Charles Dance como Alan Jonah
*Thomas Middleditch como Sam Coleman
*Aisha Hinds como Coronel Diane Foster
*O'Shea Jackson Jr. como Jackson Barnes
*David Strathairn como Almirante William Stenz
*Ken Watanabe como Dr. Ishirō Serizawa
*Zhang Ziyi como Dr. Ilene Chen e Dr. Ling

## Notas
Árabe levantino

O **árabe levantino**, tamén chamado **shami** (شامي; *šāmi*, ou اللهجة الشامية *el-lahje š-šāmiyye*) é unha variedade do árabe falada no Levante mediterráneo: en Siria, Xordania, o Líbano, Palestina, Israel e o sur de Turquía (historicamente en Adana, Mersin e Hatay). Con máis de 44 millóns de falantes, o árabe levantino é, xunto ao exipcio, unha das dúas variedades de prestixio do árabe falado comprensibles en todo o mundo árabe.

O árabe. levantino non está recoñecida oficialmente en ningún estado ou territorio. Aínda que é a lingua maioritaria en Xordania, o Líbano, Palestina e Siria, úsase predominantemente como lingua vernácula falada na comunicación diaria, mentres que a maioría dos documentos e medios escritos e oficiais destes países usan o norma moderna oficial do árabe (MSA), unha forma literaria adquirida a través da educación formal que non funciona como lingua nativa. En Israel e Turquía, o levantino é unha lingua minoritaria.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Teatro Mayor Julio Mario Santo Domingo

miniatura|250px|Centro Cultural Biblioteca Pública Julio Mario Santo Domingo.
O **Centro Cultural Biblioteca Pública Julio Mario Santo Domingo** é un teatro de Bogotá, en Colombia, que acolle a biblioteca e o complexo teatral conformado polo Teatro Maior e o Teatro Estudo, xestionado e administrado grazas a unha alianza entre o sector privado e a administración distrital, a través da Secretaría de Cultura, Recreación e Deporte e o Instituto Distrital das Artes. Recibe o seu nome na honra do millonario colombiano Julio Mario Santo Domingo. Inaugurouse o 26 de maio de 2010. No proceso de construción de todo o complexo investíronse máis 50.000 millóns de pesos.

## Características 
miniatura|250px|Escaleiras do Teatro Mayor.
Ten unha capacidade máxima de 1.303 espectadores e foi construído co fin de presentar todo tipo de espectáculos de ópera e musicais, concertos, ballet clásico, danza contemporánea e obras de teatro.

Conta con tres niveis (Platea, Balcón 1 e Balcón 2) nun espazo deseñado para que todos os espectadores teñan desde calquera localidade unha excelente vista e recepción sonora, desde o que está moi preto do escenario, como o que se sitúa na última fila da sala, a 28 m de distancia.

Conta cunha ampla zona de carga que está comunicada co escenario, o que facilita a montaxe e desmonte de escenografías. Ten un foxo de orquestra de 7.70 x 20.40 m, con capacidade para 75 músicos, estruturado por dúas plataformas móbiles, que permiten subir e baixar a orquestra.

## Notas 
## Véxase tamén 
### Ligazóns externas 
* Páxina web do Teatro Mayor Julio Mario Santo Domingo
Vida Naturista

***Vida Naturista*** foi un periódico editado na Coruña entre 1926 e 1927.

## Historia e características 
Apareceu en xullo de 1926. Publicación mensual órgano da Sociedad Vegetariano Naturista da Coruña. Publicouse cando menos ata novembro de 1927.

## Notas 
## Véxase tamén 
### Bibliografía 
*

* 
### Outros artigos 
* *La Buena Senda*
* Lista de publicacións impresas da provincia da Coruña
Ji Kang

**Ji Kang** (chinés tradicional e simplificado: 嵇康; *pinyin*: *Jī Kāng*; Wade-Giles: ''Chi1 K'ang1*), nome de cortesía **Shuye** (叔夜), nado en Suixi no 223 e finado en Luoyang no 262, foi un escritor, poeta, filósofo daoísta, músico e alquimista chinés do período dos Tres Reinos. Foi un dos famosos Sete Sabios da Fraga de Bambú.

## Traxectoria 
Ji Kang naceu no condado de Suixi, na provincia de Anhui. Foi un home fermoso e alto, de preto de 1.88 metros. Ji Kang mantivo unha relación amorosa con outro dos Sete Sabios, Ruan Ji, que foi descrita como "máis forte que o metal e máis fragrante que as orquídeas". Estivo casado coa neta ou bisneta de Cao Cao. 

Ji Kang foi funcionario do reino de Cao Wei, pero o traballo oficial aburríuno. Tras chegar ao poder, o rexente Sima Zhao ofreceulle un cargo a Ji Kang, quen rexeitou con insolencia ao emisario Zhong Hui. Cando un dos amigos de Ji Kang foi acusado de falsos cargos, o sabio intercediu na súa defensa, polo que ambos foron encarcerados. Entón, Zhong Hui pediu o axustizamento de Ji Kang, que lle foi concedido a pesar da intercesión de centos de eruditos. A lenda conta que Ji Kang interpretou unha derradeira melodía antes de ser executado, unha canción que se perdeu para a historia. Cóntase que foi inspirada por unha aparición espectral. O taoísmo relixioso considera que se converteu nun *xian* 仙 ou inmortal a través do *shijie* 屍解.

## Notas 
## Véxase tamén 
### Ligazóns externas 
* Ji Kang e Ruan Ji (*The Stanford Encyclopedia of Philosophy'')
Feeble Little Horse

**Feeble Little Horse** (estilizado en minúsculas) é unha banda estadounidense de indie rock formada en Pittsburgh, Pennsilvania, en 2021. No presente o grupo está fichada polo selo Saddle Creek Records.

## Historia 
Feeble Little Horse foi formada a principios do ano 2021 polos guitarristas Sebastian Kinsler e Ryan Walchonski, que tocaran anteriormente xuntos nun grupo de garage rock de curta vida. O dúo contou coa axuda do batería Jake Kelley para lanzar o seu traballo de estrea.  O grupo ampliouse para incluír á cantante e baixista Lydia Slocum, e feeble little horse publicou o seu álbum de estrea, *Hayday*, a través do selo de Filadelfia Julia's War Recordings en outubro de 2021. 

O grupo fichoiu por Saddle Creek Records en outubro de 2022, e reeditou *Hayday* tranto a trvés deste selo como da etiqueta Unstable Collective, aumentando a lista de cancións para incluír o tema "Dog Song 2" e unha remestura de "Termites" realizada polo grupo de shoegaze  de Filadelfia Full Body 2. O segundo sinxelo do álbum, "Chores", foi loubado por *The New York Times* e Pitchfork tras o seu lanzamento.

O 27 de febreiro de 2023, feeble little horse anunciou o seu segundo álbum con Saddle Creek, *Girl with Fish,* e publicou o seu primeiro sinxelo, "Tin Man". Este primeiro sinxelo foi seguido por un segundo tema, "Steamroller", o 4 de abril, e un terceiro, "Pocket", o 10 de maio. O disco editouse o 9 de xuño de 2023.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda 
* Bandcamp
Feist

**Leslie Feist**, nada o 13 de febreiro de 1976 e coñecida como **Feist**, é unha cantautora e guitarrista de indie pop canadense, actuando tanto como artista en solitario como parte do grupo de indie rock Broken Social Scene.

Feist iniciou a súa carreira en solitario e 1999 co lanzamento de *Monarch*. Os seus seguintes álbums de estudio, *Let It Die*, editado en 2004, e *The Reminder*, en 2007, foron aclamados pola crítica e tiveron un grande éxito comercial, vendendo máis de 2,5 millóns de copias. *The Reminder* foi nomeado a catro premios  Grammy, incluído o premio ao mellor artista novo. Feist gañou 11 Juno Awards, incluídos 2 a artista do ano. O seu cuarto álbum de estudio, *Metals*, foi editado en 2011. En 2012 Feist colaborou un EP compartido co grupo de metal Mastodon, lanzando un video musical interactivo no proceso.

O seu quinto traballo, *Pleasure*, apareceu no ano 2017 a través de Universal Music Group, e o seu último traballo ata a data, *Multitudes*, foi editado en abril de 2023. 

## Notas 
## Véxase tamén 
### Ligazóns externas 
* Páxina oficial
VG-1.1

A **Vía de Alta Capacidade do Barbanza** foi unha vía para automóbiles da Xunta de Galicia que discorría entre Padrón e Ribeira, deseñada como unha estrada limitada a 100&nbsp;km/h (velocidade máxima para vías de alta capacidade e altas prestacións, 90 km/h na actualidade). O percorrido contaba cun total de 40,06 quilómetros e 1 só carril en cada sentido.

## Descrición 
Como precedente á construción desta vía para automóbiles, a finais do ano 1984, comezaron as obras do tramo, non proxectado coma "vía rápida", senón, coma unha variante ó sur de Padrón para desconxestionar o tráfico entre a travesía de Lestrobe (conexión coa estrada nacional N-550) e a estrada comarcal C-550 duns 1,6 quilómetros de lonxitude. Nesta primeira intervención non se fixo a conexión coa autoestrada do Atlántico AP-9 que, posteriormente, foi inaugurada a finais do ano 1990, comezaron as obras do tramo Dodro-Rianxo como primeiro tramo duns 10,8 quilómetros de lonxitude, proxectada como "autovía comarcal" que logo se modificou a "vía comarcal" e foi inaugurado por Xosé Cuíña, o 22 de abril de 1992, cun total de 56 mortos ata a súa conversión en autovía no ano 2008.

## Tramos 
### Tramos orixinais 

### Conversión en autovía 

## Notas 
## Véxase tamén 
### Outros artigos 
* AC-305
Estadio El Campín

miniatura|250px|O estadio El Campín baleiro.
O **Estadio Nemesio Camacho El Campín**, coñecido simplemente como **El Campín**, é o estadio de fútbol máis grande de Bogotá, situado na localidade de Teusaquillo, centro-oeste da capital de Colombia. Foi inaugurado o 10 de agosto de 1938 cunha capacidade inicial de 10.000 espectadores, con motivo dos Xogos Bolivarianos que se celebraron na cidade, tras obter a sede desta primeira versión na sesión do Comité Olímpico Internacional realizada en Berlín en 1936, disputada con Caracas.

No estadio xogan Millonarios e Independiente Santa Fe, quen gañaron en 16 e 9 ocasións respectivamente a liga colombiana para a cidade. Tamén foi sede ocasional de equipos como Chicó F.C., La Equidad, Fortaleza, Tigres F.C., Bogotá F.C., Academia F.C., El Cóndor, Atlético Huila e Deportivo Pasto.

## Notas
Aitor Aranzabe

**Aitor Aranzabe Etxabe**, nado en Zaldibia o 28 de xuño de 1998, é un futbolista vasco, que xoga como extremo esquerdo no Real Unión, da Primeira División RFEF.

## Traxectoria 
Formouse como futbolista na canteira da Real Sociedad, na que ingresou aos 15 anos. Xogou co equipo xuvenil na División de Honra e na tempada 2017/18 debutou coa Real Sociedad C na Terceira División, equipo ao que pasou totalmente na seguinte tempada e ao que capitaneou. Para a tempada 2019/20 saíu cedido ao Real Unión, da Segunda División B,

Continuou como titular indiscutible na categoría de bronce, disputando un total de 39 encontros encontros na tempada, 36 deles saíndo dende o inicio, e anotou 6 goles. En xuño de 2024 anunciouse o seu regreso ao Real Unión, da mesma categoría.

## Notas 
## Véxase tamén 
### Ligazóns externas 
* Datos do xogador no sitio web da Real Sociedad 
* Datos do xogador en LaPreferente.com
Liu Ling

**Liu Ling** (chinés tradicional: 劉伶; chinés simplificado: 刘伶; *pinyin*: *Liú Líng*; Wade-Giles: *Liu2 Ling2*), nado no 221 e finado no 300, foi un poeta e erudito chinés do período dos Tres Reinos. Formou parte dos Sete Sabios da Fraga de Bambú.

## Nome 
O nome de Liu Ling é moitas veces escrito de maneira errónea como 劉靈.

## Traxectoria 
Liu Ling naceu no reino de Pei, actual Suzhou (provincia de Anhui), durante a dinastía Jin do Oeste. Hai pouca información biográfica sobre el ou a súa familia, aínda que é descrito como baixo e pouco atractivo. Nos seus primeiros anos participou na corte como conselleiro, defendendo os principios do *wuwei* e outros valores daoístas, pero foi destituído por incompetente. Posteriormente, abrazou unha vida de retiro, coma outros dos Sete Sabios.

Foi recoñecido como un excéntrico amante do alcohol. As imaxes máis antigas do autor, atopadas en varias tumbas de Nanjing, amósano bebendo viño, e o seu poema máis célebre titúlase "Eloxio do viño". Nesta peza, amosa o seu desprezo polos ritos e a etiqueta social, defendendo os valores de Laozi ou Zhuangzi. Un conto popular afirma que era sempre seguido por un servo, quen levaba unha botella de viño e unha pa, posto que tiña que estar preparado para ofrecerlle bebida ou enterralo se morrese. Segundo outras historias, adoitaba camiñar espido pola súa casa, xa que consideraba que os seus cuartos, a súa casa e o universo enteiro eran a súa roupa.

## Notas
Tu BiShvat

**Tu BiShvat** (ט״ו בִּשְׁבָט‎), tamén chamado '''Rosh HaShanah La'Ilanot''' (ראש השנה לאילנות‎), literalmente Aninovo das árbores, é unha festa menor xudía que ocorre o día 15 do mes hebreo de Shevat. No Israel contemporáneo, o día celébrase como un día de conciencia ecolóxica e é habitual plantar árbores.

## Etimoloxía
O nome Tu BiShvat é orixinario da data hebrea do festivo, que ocorre o décimo quinto día de Shevat. "Tu" representa as letras hebreas Tet e Vav, que en conxunto teñen o valor numérico de 9 e 6, sumando 15. A data tamén se pode chamar "Ḥamisha Asar BiShvat" ( חמשה-עשר בשבט‎, 'Quince de Shevat ').

## Costumes tradicionais
Na Idade Media Tu BiShvat celebrábase cun festín de froitas de acordo coa descrición misnaica da festa como celebración de Aninovo. No século XVI, o cabalista rabino Yitzchak Luria de Safed e os seus discípulos instituíron un seder ('cea') de Tu BiShvat no que os froitos e árbores da Terra de Israel recibiron un significado simbólico. A idea principal era que comer dez froitas específicas e beber catro cuncas de viño nunha orde específica mentres recitaban as bendicións adecuadas achegaría ós seres humanos e ó mundo á perfección espiritual.

En Israel, o seder cabalístico de Tu BiShvat foi revivido e agora é celebrado por moitos xudeus, relixiosos e laicos. Haggadot especiais foron escritos para este fin. Na comunidade hasídica, algúns xudeus conservan ou confeitan o etrog de Sucot e cómeno en Tu BiSh'vat. Os xudeus sefardís preparan unha sobremesa a base de cereais, froitos secos e froitos secos, coñecida como Ashure ou trigo koço, para celebrar a festa.

Na diáspora, comezando en América do Norte nos anos 80, Tu BiSh'vat pasou a ser tratado como o Día da Terra xudeu, e as comunidades contemporáneas fixeron fincapé en todo tipo de accións e activismos relacionados co medio ambiente e o mundo natural. No Israel contemporáneo, o día celébrase como un día de conciencia ecolóxica e plántanse árbores para celebralo.

## Notas
María Losada Estévez

**María Losada Estévez**, coñecida como **Pasionaria**, nada en Petín o 13 de abril de 1875, foi unha mestra e galega.

## Traxectoria 
Mestra elemental. Emprezou traballando en 1904 como interina en Petín. Ao ano seguinte abriu unha escola privada mixta en Petín, que foi clausurada. Foi interina en Quintá de Cancelada (Becerreá) dende 1907. Obtivo praza en propiedade en Seadur (Larouco) en 1908. Estaba afiliada á UGT. Co golpe de Estado do 18 de xullo de 1936 foi cesada como mestra o 18 de agosto. No proceso de depuración foi separada do servizo e baixa na escala en abril de 1940. Pedíu a revisión do seu expediente de depuración, pero foille denegada en 1943.

## Notas 
## Véxase tamén 
### Ligazóns externas 
* María Losada Estévez
Kiekko-Espoo

O **Kiekko-Espoo** é un equipo de hóckey sobre xeo da cidade de Espoo, Finlandia. O equipo foi fundado en 1984 e xoga os seus partidos como local no Espoo Metro Areena, un estadio con capacidade para 6&nbsp;982&nbsp;persoas. Dende a tempada 2024-25 xoga na Liiga, a liga máis importante do hóckey sobre xeo masculino en Finlandia.

## Equipo feminino 
No club destaca o seu equipo feminino, denominado **Kiekko-Espoo Naiset**, ou simplemente **Kiekko-Espoo** ou **K-Espoo**, que compite na Naisten Liiga, a máxima categoría do hóckey sobre xeo feminino finlandés. Xoga os seus partidos como local no Tapiolan urheilupuisto.

Fundado en 1988, é o equipo máis laureado do hóckey sobre xeo feminino finlandés, tendo dominado o campionato nacional durante a década de 2000. En total, o equipo conquistou o campionato quince veces, sendo a última vez que alzou a Aurora Borealis Malja en 2022.

### Trofeos colectivos 
;Mestis
* A Mestis-pokaali (Copa Mestis) é entregada anualmente ao equipo vencedor dos *play-offs* e, polo tanto, campión da Mestis. É o trofeo principal da competición. O equipo gañou o trofeo tres veces: 2023
** 1 medalla de prata como segundo clasificado dos play-offs: 2022
** 1 medalla de bronce como terceiro clasificado dos play-offs: 2024

;Suomen Cup
* Campión: 2022
* Subcampión: 2021

## Notas 
## Véxase tamén 
### Ligazóns externas 
* Sitio web oficial
Armando Corbalán

**Armando Corbalán Domingo**, nado en Valencia o 30 de marzo de 1994, é un futbolista español, que xoga como centrocampista no Sestao River, da Primeira División RFEF.

## Traxectoria 
Formouse como futbolista na canteira do Levante, debutando co Levante B na Segunda División B na tempada 2013/14. Despois de dúas tempadas no filial, pasou polo Tenerife B, antes de regresar en 2016 á súa cidade natal, onde foi fichado polo Valencia Mestalla. Con todo, non chegou a debutar co filial valencianista, sendo cedido ao Castellón, de Terceira, e logo ao Sestao River, de Segunda B.

En 2017 recalou en Galicia, onde vestiu as camisetas do Cerceda e do Rápido de Bouzas, sendo titular indiscutible en ambos pero vivindo senllos descensos a Terceira. Continuou en Segunda B nas filas do Haro e máis tarde do Algeciras, antes de pasar á nova Primeira División RFEF, categoría na que xogou co UCAM Murcia, Sabadell e Sestao River.

## Notas 
## Véxase tamén 
### Ligazóns externas 
* Datos do xogador en LaPreferente.com
Scream (filme de 2022)

***Scream*** é un filme estadounidense de 2022 dirixido por Matt Bettinelli-Olpin e Tyler Gillett e escrito por James Vanderbilt e Guy Busick. É o quinto título da franquía cinematográfica *Scream*, sendo unha secuela directa de *Scream 4* (2011). É o primeiro filme da saga que non foi dirixido por Wes Craven, quen morreu en 2015, e está dedicado a el nos créditos do remate. Está protagonizado por Melissa Barrera, Kyle Gallner, Mason Gooding, Mikey Madison, Dylan Minnette, Jenna Ortega, Jack Quaid, Jasmin Savoy Brown e Sonia Ammar, xunto con Marley Shelton, Skeet Ulrich, Roger L. Jackson, Heather Matarazzo, Courteney Cox, David Arquette e Neve Campbell que retoman os seus papeis dos filmes anteriores.

## Personaxes 
* Neve Campbell como Sidney Prescott
* Courteney Cox como Gale Weathers
* David Arquette como Dewey Riley
* Melissa Barrera como Sam Carpenter
* Jack Quaid como Richie Kirsch
* Mikey Madison como Amber Freeman
* Jenna Ortega como Tara Carpenter
* Dylan Minnette como Wes Hicks
* Jasmin Savoy Brown como Mindy Meeks-Martin
* Mason Gooding como Chad Meeks-Martin
* Sonia Ammar como Liv McKenzie
* Marley Shelton como Judy Hicks
* Skeet Ulrich como Billy Loomis
* Kyle Gallner como Vince Schneider
* Chester Tam como Vinson
* Reggie Conquest como Farney
* Heather Matarazzo como Martha Meeks
* Roger L. Jackson como a voz de Ghostface

## Notas
Universidade Tufts

A **Universidade Tufts** (en inglés: **Tufts University**) é unha universidade privada situada en Somerville/Medford, preto de Boston, Massachusetts (Estados Unidos). Fundouse en 1852. 

Os antigos alumnos, profesores e afiliados de Tufts inclúen tres premios Nobel, doce gañadores do premio Pulitzer, cinco gobernadores estatais, dous senadores dos Estados Unidos, catro gañadores do premio Emmy e tres gañadores do premio da Academia. 

## Historia 
Foi fundado como **Tufts College** en 1852, pola Igrexa Universalista de América, despois de que Charles Tufts donase os terreos de Walnut Hill, a zona máis elevada de Mdeford, para o campus. Porén, non comezou a funcionar de xeito ordinario até o outono de 1854, inicialmente, con 30 estudantes e o 22 de agosto de 1855, se celebrou, oficialmente a inauguración.

### Facultades de Pregrao e Posgrao 
* Facultade de Artes e Ciencias (*School of Arts and Sciences*)
* Escola de Enxeñaría (*School of Engineering*)
* Facultade de Cidadanía e Servizo Público Jonathan M. Tisch (*Jonathan M. Tisch College of Citizenship and Public Service*)

### Facultade exclusivamente de pregrao 
* Facultade de Estudos Especiais (*College of Special Studies*)

### Facultades exclusivamente de posgrao 
* Escola de Dereito e Diplomacia Fletcher (*Fletcher School of Law and Diplomacy*)
* Escola de Medicina (*School of Medicine*)
* Escola de Medicina Dental (*School of Dental Medicine*)
* Escola de Medicina Veterinaria Cummings (*Cummings School of Veterinary Medicine*)
* Escola de Posgrao en Ciencias Biomédicas Sackler (*Sackler School of Graduate Biomedical Sciences*)
* Escola de Ciencia e Política Nutricional Gerald J. e Dorothy R. Friedman (*Gerald J. and Dorothy R. Friedman School of Nutrition Science and Policy*)

## Campus 
Ten tres campus, dos que o principal está situado en Somerville/Medford, a 8 km de Boston. O segundo, está situado no barrio de Chinatown de Boston, que acolle as escolas de Medicina Gerald J. e Dorothy R. Friedman, Medicina Dental, Ciencias Biomédicas Sackler e Ciencias e Políticas Nutricionais. O terceiro, está situado en Grafton e alberga a Cummings School of Veterinary Medicine. Por último, en Talloires (Francia) mantén un campus para os seus cursos de verán. 

A universidade enfatiza o servizo público en tódalas súas disciplinas sendo coñecida polo seu internacionalismo, así como polos seus programas de intercambio de estudantes. 

## Antigos alumnos destacados 
* Eugene Fama, economista, gañador do Premio Nobel de Economía en 2013.
* Pierre Omidyar, creador de eBay.
* Norbert Wiener, matemático, fundador da cibernética.
* Juan Luis González Alcántara Carrancá, avogado, ministro da Suprema Corte de Xusticia da Nación en México.
* Tracy Chapman, cantautora estadounidense.

## Notas 
## Véxase tamén
Jeepers Creepers: Reborn

***Jeepers Creepers: Reborn*** é un filme de 2022 dirixido por Timo Vuorensola e escrito por Jake Seal e Sean-Michael Argo. O filme é un relanzamento da franquía creada por Victor Salva e é o cuarto título da serie. Está protagonizado por Sydney Craven e Imran Adams, xunto coas aparicións especiais de Dee Wallace e Gary Graham. Conta a historia dunha parella de mozos que viaxan a un festival de terror, o cal é obxectivo dunha criatura chamada "Creeper" para un escuro propósito.

*Jeepers Creepers: Reborn* estreouse nos cinemas a través de Screen Media Films o 19 de setembro de 2022, e recibiu críticas negativas. Ademais, foi obxecto dunha demanda por parte de Myriad Pictures, que reclamou a propiedade dos dereitos despois de producir os filmes anteriores, e non foron notificados da produción dun novo filme.

## Personaxes 
* Sydney Craven como Laine
* Imran Adams como Chase
* Dee Wallace como Marie
* Gary Graham como Ronald
* Pete Brooke como Stu
* Ocean Navarro como Carrie
* Darren Kent como Skarsgard Clown
* Matt Barkley como Jamie
* Alexander Halsall como Michael
* Jodie McMullen como Madame Carnage
* Jarreau Benjamin como Creeper
* Georgia Goodman como Lady Manilla
* Gabriel Freilich como Sam
* Romain Faure como DJ Phython

## Notas
Roberto Rodríguez González

**Roberto Rodríguez González**, nado en Ourense en 1981, é un escritor galego.

## Traxectoria 
Graduado en Traballo Social. Reside en Tenerife. En 2020 gañou o Certame de Poesía Xosé M. López Ardeiro co poemario *Teimas dun ninguén*.

## Obras 
### Poesía 
* *Teimas dun ninguén*, 2021, Medulia.

## Premios 
* Certame de Poesía Xosé M. López Ardeiro en 2020, por *Teimas dun ninguén*.

* Gañador do Certame Manuel Murguía de narracións breves en 2023, por *Sinfonía a tres voces*.
## Notas
Roberto Rodríguez

* **Roberto Rodríguez Araya**, futbolista suízo (n. 1990).
* **Roberto Rodríguez González**, escritor galego (n. 1981).

* **Roberto Rodríguez Martínez**, avogado e político galego do PPdeG (n. 1969).